Spanfoto: Bokke vol glimlagte voor Argentynse toetsGB Jordaan het vanoggend die spanfoto van die Springbokspan geneem wat môre teen Argentinië op Loftus Versfeld speel. Foto: GB Jordaan. Die Springbokke was vandag propvol kwinkslae by hul hotel op die vooraand van hul laaste toets teen Argentinië op Loftus Versfeld vóór die Wêreldbeker in alle erns op 21 September teen die All Blacks in Yokohama begin. Rassie Erasmus het gesê sy WB-groep is reeds “80% gefinaliseer”, maar daar is beslis nog spelers wat vir die Bok-breier sal wil wys waartoe hulle in staat is. Veral Marco van Staden, Rynhardt Elstadt en Kwagga Smith sal hul plekke as losvoorspelers wil vasmaak, terwyl Siya Kolisi fiksheid sal wil bewys. Die 38-jarige Schalk Brits sal die span aanvoer. Die kragmeting word regstreeks op SuperSport 1 uitgesaai.